สนช. ร่วมกับสถาบันพระปกเกล้าฯ เตรียมจัดปาฐกถาพิเศษ พระผู้ให้กำเนิดประชาธิปไตย
สนช. ร่วมกับสถาบันพระปกเกล้า จัดงานการปาฐกถาพิเศษ บวรศักดิ์-ประวัติศาสตร์รัฐธรรมนูญฉบับแรกกับอนาคตรัฐธรรมนูญไทย วิษณุ-ประวัติของพระผู้ให้กำเนิดประชาธิปไตย22 ม.ค. 2558 รายงานว่า พรเพชร วิชิตชลชัย ประธานสภานิติบัญญัติแห่งชาติ (สนช.) พร้อมด้วยมหรรณพ เดชวิทักษ์ สมาชิกสภานิติบัญญัติแห่งชาติ ในฐานะนายกกิตติมศักดิ์สมาคมแห่งสถาบันพระปกเกล้า ร่วมแถลงข่าวการจัดงานการปาฐกถาพิเศษ เรื่อง พระผู้ให้กำเนิดประชาธิปไตย ณ ห้องรับรองพิเศษ ชั้น 2 อาคารรัฐสภา 2 ว่า ในวันพุธที่ 28 มกราคม 2558 นี้ สภานิติบัญญัติแห่งชาติ ร่วมกับสมาคมแห่งสถาบันพระปกเกล้า จะจัดงานการปาฐกถาพิเศษ เรื่อง พระผู้ให้กำเนิดประชาธิปไตย ในเวลา 13.00 - 16.00 น. ณ สโมสรทหารบก ถนนวิภาวดีรังสิต เพื่อเป็นการเทิดพระเกียรติวโรกาส 120 ปี วันพระราชสมภพพระบาทสมเด็จพระปกเกล้าเจ้าอยู่หัว และน้อมรำลึกถึงพระมหากรุณาธิคุณถวายเป็นพระราชสดุดีเทิดพระเกียรติคุณพระ บาทสมเด็จพระปกเกล้าเจ้าอยู่หัว ให้เป็นที่ประจักษ์ในหมู่ประชาชนชาวไทยให้มากยิ่งขึ้น เพื่อเป็นการปลูกฝั่งค่านิยม เสริมสร้างความรัก และเทิดทูนสถาบันพระมหากษัตริย์ซึ่งเป็นศูนย์รวมจิตใจของปวงชนชาวไทยทั้งนี้ภายในงานมีการปาฐกถาพิเศษ เรื่อง ประวัติศาสตร์รัฐธรรมนูญฉบับแรกกับอนาคตรัฐธรรมนูญไทย โดยบวรศักดิ์ อุวรรณโณ ประธานคณะกรรมาธิการยกร่างรัฐธรรมนูญ และการปาฐกถาพิเศษ เรื่อง ประวัติของพระผู้ให้กำเนิดประชาธิปไตย โดยวิษณุ เครืองาม รองนายกรัฐมนตรี
สนช. ร่วมกับสถาบันพระปกเกล้า จัดงานการปาฐกถาพิเศษ บวรศักดิ์-ประวัติศาสตร์รัฐธรรมนูญฉบับแรกกับอนาคตรัฐธรรมนูญไทย วิษณุ-ประวัติของพระผู้ให้กำเนิดประชาธิปไตย 22 ม.ค.
ปาฐกถา,สถาบันพระปกเกล้า (KPI),สนช.